
ERATĂ
la Raportul anual de activitate al Agenției Naționale de Administrare a Bunurilor Indisponibilizate aferent anului 2025 – Anexe
În urma verificării datelor cuprinse în anexele la Raportul anual de activitate al Agenției Naționale de Administrare a Bunurilor Indisponibilizate aferent anului 2025, se aduc următoarele rectificări și precizări:
1. La pagina 11, secțiunea III „Valoarea măsurilor asigurătorii dispuse de unitățile de parchet”, în cadrul datelor aferente anului 2017, valoarea de „1.617.063.40 lei” se înlocuiește cu valoarea corectă de „1.617.063.406 lei”.
2. La pagina 18, secțiunea IV „Măsuri ANAF”, în cadrul datelor aferente anului 2016, paragraful referitor la sumele rezultate din punerea în executare a măsurilor de siguranță a confiscării speciale/extinse se va citi astfel:
„În anul 2016, suma totală rezultată ca urmare a punerii în executare a măsurilor de siguranță a confiscării speciale/extinse a fost de 22.085.802,52 lei, din care:
· 21.072.465 lei, sume încasate din valorificarea bunurilor mobile și imobile;
· 1.013.337,52 lei, sume încasate din confiscare.”
Se precizează că valorile corecte aferente anilor 2016 și 2017 au fost prezentate în mod corespunzător în raportările anterioare ale Agenției, neconcordanțele menționate fiind exclusiv de natură materială, rezultate din preluarea și transcrierea datelor statistice istorice, fără a afecta corectitudinea informațiilor comunicate inițial.
3. În ceea ce privește datele prezentate la paginile 11–12, în secțiunea III „Valoarea măsurilor asigurătorii dispuse de unitățile de parchet”, se precizează că valorile raportate reprezintă valorile nominale ale măsurilor asigurătorii dispuse de unitățile de parchet, potrivit informațiilor comunicate de acestea, fără a reflecta în mod concret valoarea bunurilor efectiv indisponibilizate.
Celelalte informații și date cuprinse în Raportul anual de activitate aferent anului 2025 și în anexele acestuia rămân neschimbate.

